स्टेडियम में लगे 'परिणीति भाभी जिंदाबाद' के नारे, 13 मई को दिल्ली में हो सकती है सगाई
Bollywood Actress Parineeti Chopra And Delhi AAP Leader Raghav Chadha Engagement Rumours  - सगाई की खबरों के बीच परिणीति चोपड़ा और राघव चड्ढा एक बार फिर साथ नजर आए। बुधवार को रूमर्ड कपल पंजाब किंग्स और मुंबई इंडियन्स का मैच देखने मुंबई के मोहाली स्टेडियम पहुंचा।
सगाई की खबरों के बीच परिणीति चोपड़ा और राघव चड्ढा एक बार फिर साथ नजर आए। बुधवार को रूमर्ड कपल पंजाब किंग्स और मुंबई इंडियन्स का मैच देखने के लिए मोहाली स्टेडियम पहुंचा। सोशल मीडिया एक वीडियो सामने आया है, जिसमें दोनों एक साथ मैच देखते नजर आ रहे हैं।
सगाई की खबरों के बाद राघव-परिणीति का पहला पब्लिक अपीरियंस 
चर्चित वीडियो में परिणीति और राघव अपने फैंस को नमस्ते करते और उनके लिए हाथ हिलाते दिखाई दे रहे हैं। इस दौरान जहां परिणीति ने ब्लैक ड्रेस पहनी है, तो वहीं राघव ब्लू शर्ट में नजर आ रहे हैं। दोनों को साथ देखकर स्टेडियम में फैंस ‘परिणीति भाभी जिंदाबाद’ के नारे लगा रहे हैं।
मैच के बाद से ही परिणीति और राघव का यह वीडियो बेहद सुर्खियों में है। सगाई की खबरों के बाद यह रूमर्ड कपल का पहला पब्लिक अपीयरेंस है। हालांकि अभी तक राघव या परिणीति में से किसी ने भी अपनी सगाई को लेकर पुष्टि नहीं की है।
13 मई को दिल्ली में होनी है राघव परिणीति की सगाई
रिपोर्ट्स के मुताबिक, राघव और परिणीति जल्द सगाई करने वाले हैं। मिली जानकारी के मुताबिक, 13 मई को नई दिल्ली में उनकी सगाई होनी है। इससे पहले ये खबर सामने आई थी कि पिछले महीने 10 अप्रैल को कपल सगाई करने वाला था।
परिणीति-राघव अक्टूबर में ले सकते हैं सात फेरे 
इंडिया टुडे की रिपोर्ट्स के मुताबिक एक सूत्र ने बताया है कि उनका रोका हो चुका है, वहीं शादी अक्टूबर में होगी। सोर्स ने मीडिया से कहा- ‘परिणीति और राघव का रोका हो गया है। यह एक फैमिली फंक्शन था और वो दोनों बहुत खुश हैं। इस साल अक्टूबर के अंत तक शादी करने की संभावना है। परिणीति और राघव किसी भी हड़बड़ी में नहीं हैं और उन दोनों अभी अपने-अपने काम में बिजी हैं।’
शादी की अफवाहों पर परिणीति ने की थी बात
बीते दिनों लाइफस्टाइल एशिया इंडिया को दिए एक इंटरव्यू में परिणीति ने शादी की अफवाहों पर खुलकर बात की थी। उन्होंने कहा- ‘मैं बस क्लियर करूंगी अगर किसी ने कुछ गलत कहा। मेरा मतलब है, अगर दुनिया को दिलचस्पी नहीं होती, तो मैं खुद को असफल मानती। अगर दुनिया दिलचस्पी लेती है, तो इसका मतलब है कि मैंने अपने करियर में कुछ सही किया है। इसलिए मैं इसे इस तरह से देखती हूं।’ बता दें की बीते दिनों परिणीति के हाथ में एक अगूंठी नजर आई थी, जिसके बाद कयास लगाए जा रहे थे कि कपल का रोक हो गया है।
AAP सांसद संजीव अरोड़ा और एक्टर हार्डी संधू लगा चुके हैं रिश्ते पर मुहर
28 मार्च को सुबह 11: 45 पर AAP सांसद संजीव अरोड़ा ने ट्वीटर पर एक पोस्ट किया, जिसमें उन्होंने परिणीति और राघव की फोटो शेयर करते हुए लिखा था- मैं आप दोनों को हार्दिक बधाई देता हूं। मैं उम्मीद करता हूं कि दोनों का साथ, प्यार और आनंद से भरा रहे। मेरी शुभकामनाएं आपके साथ हैं।’
राघव और परिणीति के रिश्ते पर सिंगर हार्डी सांधू ने भी मुहर लगाई थी। उन्होंने एक इंटरव्यू में कहा था कि परिणीति अब लाइफ में सेटल्ड होने जा रही हैं। हार्डी ने कहा था कि उन्होंने फोन कॉल के जरिए परिणीति को बधाई भी दे दी है।
एक साथ लंच पर स्पॉट हुए थे परिणीति-राघव 
टाइम्स ऑफ इंडिया की रिपोर्ट्स के अनुसार, राघव और परिणीति काफी समय से एक-दूसरे को पसंद करते हैं और उनका परिवार भी रिश्ते के लिए राजी है। पिछले महीने, मुंबई के एक रेस्टोरेंट के बाहर दोनों को देखा गया था। दोनों ने लंच और डिनर साथ किया था, जिसके बाद से ही दोनों के रिलेशनशिप की खबरें लाइमलाइट में आईं।
अचीवर्स अवॉर्ड सेरेमनी में हुई थी राघव- परिणीति की मुलाकात
मीडिया रिपोर्ट्स के अनुसार, राघव और परिणीति एक-दूसरे को तब से जानते हैं, जब वो इंग्लैंड में पढ़ाई कर रहे थे। परिणीति ने मैनचेस्टर बिजनेस स्कूल से पढ़ाई की है, वहीं राघव लंदन स्कूल ऑफ इकोनॉमिक्स से पढ़े हैं। परिणीति और राघव को इंग्लैंड में भारत UK आउटस्टैंडिंग अचीवर्स अवॉर्ड से भी नवाजा गया था। इस इवेंट में दोनों पहली बार मिले थे। इस इवेंट में ब्रिटिश यूनिवर्सिटी से पढ़ाई करने वाले स्टूडेंट को सम्मानित किया गया था। हालांकि, हाल ही में एक और रिपोर्ट सामने आई थी, जिसमें कहा गया था कि राघव और परिणीति की मुलाकात एक फिल्म की शूटिंग के दौरान पंजाब में हुई थी। दोनों के रिलेशनशिप को अभी करीब 7 महीने का समय हो चुका है।
डायरेक्टर मनीष शर्मा के साथ जुड़ चुका है परिणीति का नाम
परिणीति का इससे पहले डायरेक्टर मनीष शर्मा ने नाम जुड़ चुका है। परिणीति ने उन्हीं के डायरेक्शन में बनी फिल्म लेडीज वर्सेज रिकी बहल से डेब्यू किया था। मनीष शर्मा शुद्ध देशी रोमांस, फैन जैसी फिल्में डायरेक्ट कर चुके हैं। रिपोर्ट्स के मुताबिक, परिणीति और मनीष को अलग हुए एक साल हुए हैं।